Fakultet političkih nauka Univerziteta u Beogradu

Fakultet političkih nauka Univerziteta u Beogradu počeo je sa radom 1968. godine prerastanjem iz Visoke škole političkih nauka (1960). Bio je prva nastavno-naučna ustanova te vrste u Jugoslaviji. Danas je Fakultet političkih nauka moderna i jedinstvena obrazovno-naučna ustanova u Srbiji, koja je usredsređena na obrazovanje i istraživanje u oblasti politikologije, međunarodnih studija, novinarstva i komunikologije, socijalne politike i socijalnog rada. U završnoj fazi su pripreme za početak studija u oblasti državne uprave i lokalne samouprave, bezbednosti i balkanoloških studija. Usavršavanje i obogaćivanje programa, strukture kurikuluma, fundamentalnih i izbornih kurseva i modula, trajni je izazov Fakulteta, koji je protekom nekoliko decenija stekao prepoznatljivu reputaciju u zemlji i inostranstvu. U pomenutim naučnim oblastima, interdisciplinarno i komparativno ustrojenim, Fakultet organizuje osnovne, specijalističke, magistarske i doktorske studije, razvojna i primenjena istraživanja, specijalizovane inovativne kurseve, treninge i radionice. Međunarodna saradnja, po vrlo raznovrsnim osnovama, oduvek je bila visoki prioritet. Fakultet ima razvijenu izdavačku delatnost i raspolaže velikim bibliotečkim i dokumentacionim fondom. Studentima i nastavnicima su na raspolaganju usluge dobro opremljenog medijskog i kompjuterskog centra. Fakultet političkih nauka Univerziteta u Beogradu ima četiri odeljenja: Odeljenje za međunarodne studije Odeljenje za novinarstvo i komunikologiju Politikološko odeljenje Odeljenje za socijalnu politiku i socijalni rad Studentsko organizovanje Fakultet političih nauka je jedan od fakulteta Univerziteta u Beogradu koji ima dosta aktivnih studentskih organizacija. Neke od tih organizacija su aktivne u političkom smislu i kandiduju svoje članove za predstavnike studenata u Studentskom parlamentu FPN-a, kao i za predstavnike FPN-a u Studentskom parlamentu Univerziteta u Beogradu. Studentske organizacije APEM - Akcija za političku emancipaciju mladih DK - Debatni klub Fakulteta političkih nauka DF - Diplomatski forum Fakulteta političkih nauka ESF - Evropski studentski forum KSFPN - Klub studenata Fakulteta političkih nauka PLUS - Laokratsko udruženje studenata SPF - Srpski politički forum SUFPN - Studentska unija Fakulteta političkih nauka TIM - Timska inicijativa mladih UN - Klub za Ujedinjene nacije USSR - Unija studenata socijalnog rada Vanjske veze Fakultet političkih nauka Univerziteta u Beogradu